Afabaix

Programació d'actes del Dia Mundial de l'Alzheimer 2025.
2025-09-01 - 2025-10-27 | Barcelona
El 21 de setembre és el Dia Mundial de l’Alzheimer proclamat per l’Organització Mundial de la Salut (OMS) i auspiciat per Alzheimer ‘s Disease International (ADI). Una jornada d’informació i reivindicació per fer visible a tota la societat la problemàtica de la malaltia i les conseqüències que genera tant per al malalt que la viu, com per als familiars que la pateixen.
El primer Dia Mundial de l’Alzheimer es va realitzar el 1994, i l’any 2012 l’organització Alzheimer‘s Disease International (ADI) va decidir estendre la commemoració per tot el mes de setembre, consignant així el Mes mundial de l’Alzheimer, en el qual es duen a terme activitats que difonen contingut relacionat amb la malaltia.
Des d’AFA Baix Llobregat, com bé sabeu, realitzem una campanya de difusió de la problemàtica i tot un seguit d’actes per tota la comarca per, com cada any, honrar aquesta efemèride i conscienciar i informar la ciutadania en general. Volem fer arribar la nostra veu com a representants de les famílies, exposant les mancances i necessitats que tenen en el dia a dia, programant amb aquesta finalitat prop d’una cinquantena d’actes arreu de la comarca.
L’enllaç que trobareu a continuació us permetrà descarregar el tríptic amb totes les activitats programades a la comarca, un total de 60 actes repartits entre 18 ciutats del Baix Llobregat. Tots els actes són gratuïts, excepte aquells que expliciten un preu (excursió a Montserrat i Caminades). També podreu trobar a la secció de l’agenda, en breu, tots els esdeveniments.
Des de tallers d’estimulació cognitiva amb realitat virtual, a cinefòrums, tallers de risoteràpia, xerrades… Segur que trobareu quelcom del vostre interès! Us esperem!

tríptic pdf DMALZ25 OK

FE D’ERRATES- En els tríptics impresos que heu rebut els socis i sòcies o podeu trobar en actes de l’AFA, hi ha una errada: El preu de l’excursió a Montserrat és de 60€, no de 55. Disculpeu les molèsties.

Cinefòrum gratuït a Esplugues amb la pel·lícula "Coco".
2025-10-27 17:00 - 19:00 UTC | Biblioteca Pare Miquel d’Esplugues, Carrer d'Àngel Guimerà, 106,, Esplugues de Llobregat
Cinefòrum a la Biblioteca Pare Miquel d’Esplugues amb la pel·lícula “Coco”.

Xerrada a Molins de Rei:“Coneixent l’Alzheimer”
2025-10-29 17:00 - 18:30 | Casal Cívic Riera Bonet de Molins de Rei, Carrer de Ca la Còrdia, 5, Molins de Rei, Barcelona, 08750
Xerrada “Coneixem l’Alzheimer” al Casal Riera Bonet de Molins de Rei.

“El Cor no oblida”, teatre científic a Sant Boi, by INCITE.
2025-11-10 18:00 - 19:30 | Cal Ninyo de Sant Boi, Carrer Major, 43, Sant Boi de Llobregat, Barcelona, 08830
El desembre de 1915, Alois Alzheimer mor sense imaginar que el cas de la seva pacient Auguste Deter transformaria la història de la medicina. La seva passió pel microscopi el va portar a descobrir unes misterioses plaques i neurofibril.les que marcarien l’origen de la malaltia que porta el seu nom. No obstant això, va morir sense conèixer l’impacte dels seus descobriments ni sospitar que algun dia la seva feina inspiraria un esforç internacional per combatre els efectes d’aquesta malaltia.
Aquesta obra de teatre científic-documental és una invitació a fer un viatge en el temps, des del descobriment de la malaltia fa poc més d’un segle fins als últims avenços en la seva investigació i tractament.
Amb un enfocament íntim i humà, l’obra reflexiona sobre el passat, el present i el futur d’una malaltia que afecta milions de persones. Queda molt per fer, però hem recorregut un llarg camí per millorar la vida dels malalts i estem cada vegada més a prop de la prevenció i la curació d’aquesta malaltia anomenada Alzheimer.
Aquesta obra és un reconeixement a l’esforç col·lectiu per millorar la vida de les persones que afronten aquesta malaltia i a la incansable recerca del coneixement.
Aquest 10 de novembre, en el context de la programació del Dia Mundial de l’Alzheimer, la podreu veure a Sant Boi, a les 18h., a Cal Ninyo.
– Assistència gratuïta –
